Vazduhoplovna akademija (Beograd)

Za ostale upotrebe, pogledajte Vazduhoplovna akademija. Vazduhoplovna akademija je beogradska srednja škola osnovana 1924. godine u beogradskom naselju Dorćol. Smatra se jednom od škola sa najdužom tradicijom na teritoriji grada Beograda. Ime škole U septembru 2007. godine došlo je do promene imena škole iz Tehnička škola Petar Drapšin u Vazduhoplovna akademija. Spisak imena škole kroz istoriju: Državna Srednja Tehnička Škola u Beogradu (1924 - 1947) Industrijska srednja tehnička škola (1947 - 1948.) Industrijska srednja tehnička škola „Petar Drapšin“ (1957 - 1975) Srednja mašinska tehnička škola „Petar Drapšin“ (1975 - 1978) Obrazovni centar „Petar Drapšin“ (1978 - 1988) Tehnička škola „Petar Drapšin “ (1988 - 2005) Vazduhoplovno - tehnička škola (od 2005 - 2007) Vazduhoplovna Akademija (od 2007. godine) Evropski potencijal Počev od 2007. godine, Vazduhoplovna akademija je postala jedina akreditovana ustanova za školovanje vazduhoplovnog osoblja u Jugoistočnoj Evropi. Svi učenici koji po završetku svog četvorogodišnjeg obrazovanja pri akademiji budu ispunjavali rigorozne uslove određene od strane evropskih institucija, imaće mogućnost da dobiju sertifikat o kompetentnosti validan u svim zemljama Evropske unije i Bliskog istoka. Smerovi obrazovanja Civilni smerovi Trenutno u školi postoji šest sertifikovanih stručnih smerova: Aviomehatroničar Aviotehničar Tehničar vazdušnog saobraćaja Tehničar vazdušnog saobraćaja za spasavanje Tehničar vazdušnog saobraćaja za bezbednost Tehničar za bezbednost informaciono-komunikacionih sistema u vazdušnom saobraćaju Vojni smerovi Trenutno u školi postoje pet sertifikovanih vojnih smerova: Avio-tehničar za vazduhoplov i motor Avio-tehničar za elektro opremu vazduhoplova Avio-tehničar za elektronsku opremu vazduhoplova Mehatroničar za radarske sisteme Mehatroničar za raketne sisteme Učenici Pored standardnog obrazovanja, učenici akademije mogu učestvovati u radu Školskog parlamenta škole, Budi muško projekta, maketarske sekcije, kluba mačevalaca i drugim aktivnostima. Vanjske veze Foto galerija na Ersrbiji